Na osnovu člana 2 stav 1 Zakona o lokalnim komunalnim taksama ("Službeni list CG", broj 18/19), člana 28 stav 1 tačka 2 i člana 38 stav 1 tač. 2 i 8 Zakona o lokalnoj samoupravi ("Službeni list CG", br. 2/18, 34/19, 38/20, 50/22 i 84/22) i člana 53 stav 1 tač. 2 i 8 Statuta Opštine Tuzi ("Službeni list CG - Opštinski propisi", br. 24/19, 5/20, 51/22 i 55/22), nakon dobijanja saglasnosti Vlade Crne Gore broj\_\_\_\_\_\_\_ od dana \_\_\_\_. godine, Skupština Opštine Tuzi, na sjednici održanoj \_\_\_\_\_\_.2024. godine, donijela je

**ODLUKA**

**o lokalnim komunalnim taksama Opštine Tuzi**

**Predmet**

**Član 1**

Ovom odlukom uređuju se, uvode i utvrđuju lokalne komunalne takse u Opštini Tuzi, (u daljem tekstu: lokalne komunalne takse).

**Upotreba rodno osjetljivog jezika**

**Član 2**

Izrazi koji se u ovoj odluci koriste za fizička lica u muškom rodu, podrazumijevaju iste izraze u ženskom rodu.

**Uplata lokalne komunalne takse**

**Član 3**

Uplata lokalne komunalne takse vrši se na uplatni račun Opštine Tuzi, u skladu sa propisom kojim se uređuje način uplate javnih prihoda.

**Utvrđivanje taksene obaveze**

**Član 4**

Komunalne takse na javnim površinama uvode se za korišćenje:

1) prostora na javnim površinama, osim radi postavljanja podzemnih i nadzemnih vodova i antenskih stubova koji se koriste za pružanje elektronskih komunikacionih usluga, uključujući i pripadajuće uređaje i opremu koji su građeni ili izgrađeni na istim i koji omogućavaju njihovo funkcionisanje i cjelishodno korišćenje (izvodni ormarić, outdoor kabineti, okna, stubovi, armature, antenski sistemi), trafostanica, ormara i elektroenergetskih stubova, prodaje štampe, knjiga i drugih publikacija, proizvoda starih i umjetničkih zanata i domaće radinosti;

2) reklamnih panoa i bilborda van poslovnog prostora, kao i na objektima i javnim površinama koji pripadaju opštini, osim pored magistralnih i regionalnih puteva i

3) prostora za parkiranje motornih i priključnih vozila, motocikala i bicikala, na uređenim i obilježenim

mjestima.

**Javna površina**

**Član 5**

Lokalne komunalne takse uvode se za korišćenje javnih površina koje su dostupne svim korisnicima pod jednakim uslovima (ulice, trgovi, javni prolazi, javna stepeništa, mostovi, podvožnjaci, nadvožnjaci, parking prostori, trotoari, stajališta javnog prevoza, pijace, parkovi, travnjaci, površine za rekreaciju).

**Obveznik komunalne takse**

**Član 6**

Obveznik komunalne takse je korisnik prava, predmeta ili usluga za čije korišćenje je propisano plaćanje komunalne takse.

**Nastanak taksene obaveze**

**Član 7**

Taksena obaveza nastaje danom početka korišćenja prava, predmeta i usluga za čije korišćenje je propisano plaćanje komunalne takse, a plaća se na način utvrđen rješenjem o utvrđivanju taksene obaveze.

**Tarifa za lokalne komunalne takse**

**Član 8**

Visina, način i rokovi plaćanja komunalne takse iz člana 4 ove odluke utvrđuju se Tarifom za lokalne komunalne takse koja čini sastavni dio odluke (u daljem tekstu: Taksena tarifa)

**Način utvrđivanja taksene obaveze**

**Član 9**

Visina lokalne komunalne takse iz člana 4 ove odluke utvrđuje se u zavisnosti od korisne površine, vremena korišćenja, i zone u kojoj se nalaze objekti, predmeti, odnosno vrše usluge.

**Vršenje poslova utvrđivanja, naplate i kontrole lokalne komunale takse**

**Član 10**

Utvrđivanje, naplatu i kontrolu lokalnih komunalnih taksi vrši organ lokalne uprave Opštine Tuzi nadležan za poslove lokalnih javnih prihoda.

**Izvršenje taksene obaveze**

**Član 11**

Taksena obaveza za lokalne komunalne takse koja je nastala do dana stupanja na snagu ove odluke, plaća se u skladu sa Odlukom o lokalnim komunalnim taksama ("Službeni list CG-Opštinski propisi", broj 46/19).

**Prestanak važenja**

**Član 12**

Danom stupanja na snagu ove odluke prestaje da važi Odluka o lokalnim komunalnim taksama ("Službeni list CG - Opštinski propisi", broj 46/19).

**Stupanje na snagu**

**Član 13**

Ova odluka stupa na snagu osmog dana od dana objavljivanja u "Službenom listu CG - opštinski propisi".

**Broj\_\_\_\_\_\_\_\_\_**

**Tuzi, \_\_\_\_\_\_.2024. godine.**

**Skupština Opštine Tuzi**

**Predsjednik,**

**Fadil Kajoshaj, s.r.**

**TAKSENA TARIFA ZA LOKALNE KOMUNALNE TAKSE**

Svi novčani iznosi su iskazani u eurima (€).

**Tarifni broj 1**

I. Za korišćenje prostora na javnim površinama za postavljanje privremenih objekata, od svakog cijelog ili započetog kvadratnog metra prostora koji se koristi, visina komunalne takse utvrđuje se mjesečno po m2, i to:

 1. Za postavljanje zatvorene bašte uz ugostiteljski objekat u njegovoj funkciji:

- Prva zona 3.5€/m2

- Druga zona 2€/m2

 2. Za postavljanje ljetnje bašte uz ugostiteljski objekat u njegovoj funkciji:

- Prva zona 2.25€/m2

- Druga zona 1.5€/m2

Komunalna taksa iz tačke 2 ovog tarifnog broja umanjuje se za 50% za mjesece od 01.11. do 01.04.

 3. Za korišćenje prostora na javnoj površini za kiosk i drugi zatvoreni privremeni objekat:

- Prva zona 3 €/m2

- Druga zona 1.5 €/m2

 4. Za postavljanje ostalih privremenih pokretnih objekata, i to:

a) slobodno-stojeća vitrina; izložbena polica; konzervator za sladoled, i sl.

- Prva zona 3€/m2

- Druga zona 1.5€/m2

b) pokretna tezga; automat za prodaju cigareta; aparat za prodaju osvježavajućih napitaka, sladoleda,dezerata, kestenja i kikirikija i sl; pult za izlaganje i prodaju ukrasnih predmeta, cvijeća i slika; objekti za ambulantno pružanje jednostavnih ugostiteljskih usluga, i sl.

- Prva zona 2.5€/m2

- Druga zona 1.5€/m2

c) privremeni objekti koji služe za izvođenje zabavnih programa (zabavni parkovi, cirkusi, karting staze, aqua parkovi, avanturistički parkovi, mobilna klizališta, i sl.)

- Prva zona 0.5€/m2

- Druga zona 0€/m2

d) ostali privremeni objekti

- Prva zona 0.5€/m2

- Druga zona 0€/m2

II. Za korišćenje prostora na javnim površinama radi:

- izvođenja građevinskih radova,

- raskopavanja, osim duž ulica i opštinskih i nekategorisanih puteva u opštoj upotrebi,

- deponovanja građevinskog i drugog materijala,

- postavljanja konstrukcija drvenih i metalnih i postavljanje vozila u svrhu izvođenja građevinskih radova, osim radi izvođenja radova na rekonstrukciji opštinskog puta, radova koji se izvode na osnovu ugovora o javno-privatnom partnerstvu zaključenim sa opštinom Tuzi ili javnim službama čiji je osnivač opština Tuzi kao i korišćenja javne površine za postavljanje pristupnih rampi,stepeništa,liftova,vertikalno-podiznih platformi i koso-podizne sklopne platforme za pristup i kretanje lica smanjene pokretljivosti i lica sa invaliditetom, taksa se utvrđuje dnevno po m2 zauzete površine u visini od 0,50.

III. Za korišćenje prostora na javnim površinama u promotivne svrhe, taksa se plaća mjesečno, po m2 zauzete površine, u iznosu od 7,00€.

Komunalna taksa po ovom tarifnom broju plaća se srazmjerno vremenu korišćenja prostora na javnim površinama.

**Tarifni broj 2**

Za korišćenje reklamnih panoa, bilborda i drugih reklama van poslovnih prostorija, kao i na objektima i javnim površinama koji pripadaju opštini, plaća se lokalna komunalna taksa po m2, zavisno od razvijene reklamne površine, odnosno vremenu korišćenja, i to:

 1. Za korišćenje jednostranog, dvostranog i trostranog panoa, bilborda i drugih sličnih reklama:

 - do 5,00 m2 3,00 €/m2 mjesečno,

 - od 5,1 m2 do 10,0 m2 2,75 €/m2 mjesečno,

 - od 10,1 m2 do 20,0 m2 2,50 €/m2 mjesečno,

 - od 20,1 m2 do 30,0 m2 2,00 €/m2 mjesečno,

 - od 30,1 m2 do 50,0 m2 1,75 €/m2 mjesečno,

 - preko 50,1 m2 1.25 €/m2 mjesečno.

 2. Za osvijetljeni ili svjetleći reklamni pano i bilbord, za koji je priključak na električnu energiju izveden sa javne rasvjete, taksa se uvećava po sijaličnom mjestu za 5,00€ mjesečno.

 3. Za korišćenje reklamnih transparenata i transparenata za oglašavanje (meš platna, cerada, i sl.) iznad saobraćajnica, trgova i na drugim javnim površinama, komunalna taksa se utvrđuje u iznosu od 1,25€/m2 na mjesečnom nivou.

 4. Za korišćenje reklamnih zastava (na jarbolima, stubovima i objektima) komunalna taksa se utvrđuje u iznosu od 0,75/m2 na mjesečnom nivou.

 Taksa po ovom tarifnom broju može se platiti mjesečno do 15-og u mjesecu za prethodni mjesec u visini 1/12 utvrđene godišnje obaveze ili mjesečnu obavezu, a ukoliko obveznik izmiruje godišnju obavezu jednokratno do 25. januara tekuće godine, istom se odobrava popust od 10 %.

**Tarifni broj 3**

Za parkiranje auto-taksi vozila na taksi stajalištu taksa se utvrđuje po izdatom izvodu licence u godišnjem iznosu od 20,00 €.

Taksu iz ovog tarifnog broja plaća pravno lice ili preduzetnik koji obavlja taksi prevoz.

Organ lokalne uprave Opštine Tuzi nadležan za poslove saobraćaja, dužan je da primjerak akta kojim se odobrava korišćenje taksi stajališta, dostavi organu nadležnom za lokalne javne prihode, radi utvrđivanja taksene obaveze.

**O B R A Z L O Ž E NJ E**

 **I PRAVNI OSNOV**

Pravni osnov za donošenje Odluke o lokalnim komunalnim taksama sadržan je u odredbama Zakona o lokalnoj samoupravi (’’Službeni list CG’’ br. 02/18**,** 34/19, 38/20, 50/22 i 84/22), Zakona o lokalnim komunalnim taksama ( ''Službeni list CG“, broj 18/19)i člаnа 53 stav 1 tač. 2 i 8 Stаtutа Opštine Tuzi (’’Službeni list CG’’ – opštinski propisi, br. 24/19, 5/20, 51/22 i 55/22).

Članom 2 stav 1 Zakona o lokalnim komunalnim taksama propisano je da se lokalne komunalne takse uređuju, uvode i utvrđuju propisom nadležnog organa opštine, Glavnog grada, opštine u okviru Glavnog grada i Prijestonice uz saglasnost Vlade Crne Gore.

U članu 28 stav 1 tačka 2 Zakona o lokalnoj samoupravi propisano je da opština, u okviru sopstvenih nadležnosti, uređuje, uvodi i utvrđuje sopstvene prihode u skladu sa zakonom, dok je u članu 38 stav 1 tač. 2 i 8 propisano da skupština donosi propise i druge opšte akte, te da uvodi i utvrđuje opštinske poreze, takse, naknade i druge sopstvene prihode.

Članom 53 stav 1 tačka 2 Statuta je propisano da skupština donosi propise i druge opšte akte, dok je tačkom 8 istog stava propisano da skupština uvodi i utvrđuje opštinske poreze, takse, naknade i druge sopstvene prihode.

 **II RAZLOZI ZA DONOŠENJE ODLUKE**

Razlozi za donošenje ove odluke sadržani su u namjeri opštine Tuzi da kroz smanjenje visine komunalnih taksi stimuliše obavljanje djelatnosti svih subjekata i unaprijedi privredni ambijent uz uštede kako građana tako i preduzetnika i privrednih društava.

**III OBJAŠNJENJE OSNOVNIH PRAVNIH INSTITUTA**

**Članom 1** regulisan je predmet uređivanja odluke u skladu sa Pravno-tehničkim pravilima za izradu propisa u smislu da se istom uređuju, uvode i utvrđuju lokalne komunalne takse u Opštini Tuzi.

**Članom 2** utvrđen je princip rodne ravnopravnosti po pitanju izraza koji su u ovoj odluci upotrijebljeni za fizička lica u muškom rodu, u skladu sa članom 11 Zakona o rodnoj ravnopravnosti kojim je propisano da opština, Glavni grad i Prijestonica, u okviru svojih nadležnosti, podstiču i ostvaruju rodnu ravnopravnost, odnosno preduzimaju mjere i aktivnosti od značaja za ostvarivanje rodne ravnopravnosti.

 **Članom 3** utvrđeno je da se uplata lokalne komunalne takse vrši na uplatni račun Opštine Tuzi, u skladu sa propisom kojim se uređuje način uplate javnih prihoda.

 **Članom 4** propisamo je uvođenje komunalne takse na javnim površinama za korišćenje:prostora na javnim površinama, osim radi postavljanja podzemnih i nadzemnih vodova i antenskih stubova koji se koriste za pružanje elektronskih komunikacionih usluga, uključujući i pripadajuće uređaje i opremu koji su građeni ili izgrađeni na istim i koji omogućavaju njihovo funkcionisanje i cjelishodno korišćenje (izvodni ormarić, outdoor kabineti, okna, stubovi, armature, antenski sistemi), trafostanica, ormara i elektroenergetskih stubova, prodaje štampe, knjiga i drugih publikacija, proizvoda starih i umjetničkih zanata i domaće radinosti;reklamnih panoa i bilborda van poslovnog prostora, kao i na objektima i javnim površinama koji pripadaju opštini, osim pored magistralnih i regionalnih puteva i prostora za parkiranje motornih i priključnih vozila, motocikala i bicikala, na uređenim i obilježenimmjestima.

 **Članom 5** propisano jeda selokalne komunalne takse uvode za korišćenje javnih površina koje su dostupne svim korisnicima pod jednakim uslovima (ulice, trgovi, javni prolazi, javna stepeništa, mostovi, podvožnjaci, nadvožnjaci, parking prostori, trotoari, stajališta javnog prevoza, pijace, parkovi, travnjaci, površine za rekreaciju).

 **Članom 6** definisan je obveznik komunalne takse kao korisnik prava, predmeta ili usluga za čije korišćenje je propisano plaćanje komunalne takse.

 **Članom 7** propisano je dataksena obaveza nastaje danom početka korišćenja prava, predmeta i usluga za čije korišćenje je propisano plaćanje komunalne takse, a plaća se na način utvrđen rješenjem o utvrđivanju taksene obaveze.

 **Članom 8** utvrđeno jeda sevisina, način i rokovi plaćanja komunalne takse iz člana 4 ove odluke utvrđuju Tarifom za lokalne komunalne takse koja čini sastavni dio odluke.

 **Članom 9** propisano je da sevisina lokalne komunalne takse iz člana 4 ove odluke utvrđuje u zavisnosti od korisne površine, vremena korišćenja, i zone u kojoj se nalaze objekti, predmeti, odnosno vrše usluge.

 **Članom 10** propisano je da utvrđivanje,naplatu i kontrolu lokalnih komunalnih taksi vrši organ lokalne uprave nadležan za poslove lokalnih javnih prihoda.

 **Članom 11** propisano je da se taksena obaveza za lokalne komunalne takse koja je nastala do dana stupanja na snagu ove odluke, plaća u skladu sa Odlukom o lokalnim komunalnim taksama ("Službeni list CG-Opštinski propisi", broj 46/19).

 **Članom 12** utvrđeno je dadanom stupanja na snagu ove odluke prestaje da važi Odluka o lokalnim komunalnim taksama ("Službeni list CG - Opštinski propisi", broj 46/19).

 **Članom 13** određen jedatum stupanja na snagu ove odluke.

**IV FINANSIJSKI EFEKTI PRIMJENE ODLUKE**

Imajući u vidu činjenicu da se predmetnom odlukom smanjuje visina lokalnih komunalnih taksi, to se primjenom iste očekuje umanjenje ostvarivanja sopstvenih prihoda Opštine Tuzi.

Na osnovu izloženog, predlaže se Skupštini opštine Tuzi da donese Odluku o lokalnim komunalnim taksama.